L'estudi del memorialisme popular consisteix en mirar el passat partint del record de la gent comuna, una perspectiva que amb freqüència posa l'èmfasi en la vida quotidiana, la que transcorre sense grans esdeveniments ni fites per a la Història en majúscules.
En la seva percepció i en el relat per part dels protagonistes sovint els sentiments hi juguen un paper important, atès que el punt de vista sobre el que es basteix el discurs no és el del professional, el de l'expert que n'ha de fer l'anàlisi, sinó el del protagonista que ho ha viscut en primera persona.
De vegades la referència és la col·lectivitat, mentre que en altres ocasions ho és el propi individu; dues dimensions, en qualsevol cas, que sempre s'entrecreuen.
Aquestes jornades van reflexionar sobre aquest fenomen, molt estès a Catalunya en diferents formes, però sobre el qual s'ha vessat poca reflexió.
Es va donar veu a experiències diverses, amb interessos distints i metodologies vàries, però que tenen totes en comú la recollida i l'anàlisi del testimoni personal.
Les jornades es van estructurar en tres grans blocs: "la gestió de la memòria popular", "comunitats locals i memòria", i "la dimensió personal de la memòria".
Estaven adreçades a perfils diversos: antropòlegs, historiadors, dinamitzadors comunitaris, psicòlegs, arxivers, i en general a tothom interessat en les formes de vida i la història propera.
Departament de Cultura de la Generalitat de Catalunya, en col·laboració amb l' Ajuntament de la Roca del Vallès, l' Associació el Llibre de la Vida, L'Arada – Creativitat Social i Univers d'Històries d'Europa al Món
Notes de premsa d'algunes de les ponències redactades pels alumnes del Seminari de teories i recerques antropològiques avançades del 4rt curs del Grau d'Antropologia de la Universitat Autònoma de Barcelona.
Massimiliano Bruni, membre de l'equip de Projectes i Recaptació de Fons Fondazione Archivio Diarístico Nazionale de Pieve Santo Stefano
Laura Solanillas Demestre, estudi d'Arts i Humanitats, Universitat Oberta de Catalunya (UOC)
Nelo Vilar i Herrero, doctor en Belles Arts per la Universitat Politècnica de València, corresponsable dels arxius locals i museus virtuals Artanapèdia, Nulespèdia, o Les Alqueriespèdia
Santi Rius membre fundador, i actual secretari, de l'Associació El llibre de la Vida i creador del blog Records de Terrassa
Raquel Ferret Lorenz, coordinadora del Centre de Documentació del Patrimoni i la Memòria - Carrutxa
Anna Jarque, directora del projecte "Univers d'Històries d'Europa al món"
Roser Miarnau, tècnica del Museu de la Mecanització agrícola Cal Trepat
Nina Gramunt, BarcelonaBeta Brain Research Center – Fundació Pasqual Maragall
Ricard Martínez, fotògraf especialitzat en Refotografia i Susanna Muriel, arxivera, especialitzada en col·leccions fotogràfiques Arqueologia del Punt de Vista
Judith Barbacil, membre del Programa la Memòria del futur (1998-actualitat), de l'Aula Molas (2014-actualitat), integrant de la Comissió Històrica de la ciutat (2008-actualitat) i de Comissió de Nomenclàtor de la ciutat (2016-actualitat)
Giovanni Marzocchi, Montserrat Ametller, Ma Ángeles García i Xavier del Villar, de l'Arxiu de la Memòria Popular de la Roca del Vallès